UEFA Liga e Konferencave

UEFA Liga e Konferencës (anglisht: UEFA Europa Conference League) (e njohur shkurtimisht si UECL) është një kompeticion i përvitshëm futbollistik i organizuar nga UEFA që nga viti 2021 ku marrin pjesë klubet evropiane. Klubet kualifikohen në këtë kompeticion bazuar në performancat e tyre në ligat dhe kupat kombëtare përkatëse. Është kompedicioni i tretë për nga rëndësia nga UEFA, duke u renditur mbrapa UEFA Ligës së Kampioneve dhe UEFA Liga e Evropës.

Ky kompeticion ka pjesëmarrës kryesisht nga ekipet e federatave anëtare të rangut më të ulët të UEFA-s. Asnjë ekip nuk kualifikohet drejtpërdrejt në fazën e grupeve. Fituesit e kompeticionit sigurojnë pjesëmarrjen në Ligën e Evropës të sezonit pasardhës, përveç nëse kualifikohen në Ligën e Kampionëve.

Finalja e parë në historinë e kompeticionit u luajt në stadiuminArena Kombëtare në Tiranë, më 25 maj 2022.

 Historia 
Që nga viti 2015, UEFA kishe shqyrtuar shtimin e një gare të tretë me besimin që do të ndihmonte vendet e renditura poshtë në UEFA të shijonin garat evropiane matanë fazës kualifikuese për Ligën e Kampionëve dhe Europa League. Vendimi ishte finalizuar në mesin e vitit 2018, fillimisht duke shkurtuar Europa League nga 48 skuadra, e pastaj më 2 dhjetor 2018, ishte konfirmuar edhe emërtimi i përkohshëm si “Europa League 2”. Gara do të merrte emrin zyrtar “UEFA Europa Conference League” më 24 shtator 2019. 

Më 24 maj 2021, UEFA zbuloi trofeun dhe identitetin e brendit. Goli i parë në këtë kompeticion u shënua nga Evo Ememe Christ i skuadrës Mosta, në rrethin e parë kualifikues kundër Spartakut të Tërrnavës, më 6 korrik 2021. Finalja e parë e Ligës së Konferencës u mbajt më 5 maj 2022. Feyenoord dhe Roma u bënë skuadrat e para që arritën në finalen e UECL, me Romën e kurorëzuar kampione e sezonit inaugurues.

 Formati 
 Kualifikimet 
Ngjashëm me Ligën e Kampionëve, edhe kualifikimet për Ligën e Konferencës ndahen në dy shtigje – ajo e Kampionëve dhe shtegun Kryesor (e Ligës). Per dallim nga Liga e Kampionëve, shtegu i Kampionëve do perbehet vetëm nga skuadrat e eleminuara nga Liga e Kampionëve te cilat rrjedhimisht ose bien direkt në Ligen e Konferencave (nga UCL K1&P-K në UECL K2) ose bien pas një eleminimi te dyte edhe nga Liga e Evropës (nga UCL K2 në UEL K3 dhe më pas në UECL PO).

Numri i ekipeve pjesëmarrëse në kualifikuese (në shtegu Kryesor) përcaktohet nga rënditja  e federatave në Koeficientin e Vendeve të UEFA-s:

 Federatat e renditura nga pozita 1 deri 5 do të kenë një skuadër;
 Federatat e renditura nga pozita 6 deri 15 do të kenë dy skuadra;
 Federatat e renditura nga pozita 16 deri 50 do të kenë tri skuadra;
 Federatat e renditura nga pozita 51 deri 55 do të kenë dy skuadra;
 Lihtenshtajni pasi nuk ka ligë në nivel kombëtar, do të përfaqësohet nga fituesi i Kupës së Lihtenshtjanit, pa marrë parasysh renditjen e tyre sipas koeficientit. 

 Faza e grupeve dhe faza me eliminim direkt 
Grupet janë faza e parë e garës. Në këtë fazë skuadrat e kualifikuara ndahen në tetë grupe me nga katër skuadra dhe vijon faza e eliminimit direkt, e ndarë në raundin e 1/16, çerekfinale, gjysmëfinale dhe finale. Një raund eliminator shtesë paraprak luhet përpara raundit të 16-të ndërmjet skuadrave të vendit të dytë në grupet e tyre dhe ekipeve të renditura të tretat në grupet e Ligës së Evropës. Gara e re përmban 141 ndeshje dhe mbi 15 javë ndeshje. Në të marrin pjesë 56 ekipe.

Finalja luhet në një vend neutral. Fituesi i kompeticionit merrë pjesë në Ligën e Evropës sezonin e ardhshëm. Ndeshjet e kompeticionit luhen të enjten.

 Shpërndarja (nga 2021–22 deri në 2023–24) 
Të gjithë pjesëmarrësit në kualifikime bazohen në sistemin e paracaktuar të UEFA-s që secila federatë do të dërgojë një fitues të kupës (si ekipin më lartë të renditur të asaj federate) dhe do të përcaktojë pjesëmarrësit e mbetur sipas pozicionit të tyre në ligën, vitin e kaluar. Anglia, si pjesëmarrësen më ulët të renditur në kualifikuese, dërgon fituesin e Kupës së Ligës. Ose, nëse tashmë është kualifikuar në Ligën e Kampionëve ose Ligën e Evropës, dërgon vendin e gjashtë ose të shtatë të Premier League.
Ekipet që hyjnë në këtë raundEkipet që vijnë nga raundi i kaluarEkipet e transferuara nga Liga e KampionëveEkipet e transferuara nga Liga e EvropësRrethi i parë kualifikues(72 ekipe)26 fitues të kupës vendase nga federatat 30–55
25 nënkampione të ligës vendase nga federatat 30–55 (përveç Lihtenshtajnit)
21 ekipe të vendit të tretë të ligës vendase nga federatat 29–50 (përveç Lihtenshtajnit)Rrethi i dytë kualifikuesKampionët(20 ekipe)17 skuadra të eliminuara nga rrethi i parë kualifikues i Ligës së Kampionëve
3 skuadra të eliminuara nga rrethi para-kualifikues i Ligës së KampionëveJo-kampionët(90 ekipe)14 fitues të kupës vendase nga federatat 16–29
14 nënkampione të ligës vendase nga federatat 16–29
16 ekipe të vendit të tretë të ligës vendase nga federatat 13–28
9 ekipe të vendit të katërt të ligës vendase nga federatat 7–15
1 ekip i vendit të pestë të ligës vendase nga federata 636 fitues nga rrethi i parë kualifikuesRrethi i tretë kualifikuesKampionët(10 ekipe)10 fitues nga rrethi i dytë kualifikues - Shtegu i KampionëveJo-kampionë(52 ekipe)6 ekipe të vendit të tretë të ligës vendase nga federatat 7–12
1 ekip i vendit të pestë të ligës vendase nga federata 645 fitues nga rrethi i dytë kualifikues - Shtegu i KampionëveRaundi play-offKampionët(10 ekipe)5 fitues nga rrethi i tretë kualifikues - Shtegu i Kampionëve5 skuadra të eliminuara nga rrethi i tretë kualifikues i Ligës së Evropës - Shtegu i KampionëveJo-kampionë(34 ekipe)1 ekip i vendit të pestë të ligës vendase nga federata 5
4 ekipe të vendit të gjashtë të ligës vendase nga federatat 1–4 (fituesi i Kupës së Ligës për Anglinë)26 fitues nga rrethi i tretë kualifikues - Shtegu i Kampionëve3 skuadra të eliminuara nga rrethi i tretë kualifikues i Ligës së Evropës - Shtegu KryesorFaza e grupeve(32 ekipe)5 fitues nga raundi play-off - Shtegu i Kampionëve
17 fitues nga raundi play-off - Shtegu Kryesor10 skuadra të eliminuara nga raundi i play-off-it të Ligës së EvropësRundi preliminar me eliminim direkt(16 ekipe)8 grupe nënkampione nga faza e grupeve8 skuadra të grupit të vendit të tretë nga faza e grupeve të Ligës së EvropësFaza me eliminim direkt(16 ekipe)8 fitues të grupeve nga faza e grupeve
8 fitues nga raundi paraprak me eliminim direkt

 Shpërblimet monetare 
Ngjashëm me Liga e Kampioneve dhe Liga e Europes, shpërblimet monetare që marrin skuadrat ndahen në bazë të pjesëmarrjes dhe rezultateve. Shuma monetare e shpërndarë ndryshon në bazë të vlerës së tregut televiziv.

Për sezonin 2022-23, pjesëmarrësit në grupet e Ligës së Konferencave shpërblehen me një shumë fillestare prej €2,940,000. Një fitore në fazën e grupeve paguhet €500,000 dhe një barazim €166,000. Gjithashtu, çdo kryesues i grupit fiton €500,000 dhe çdo ekip i rradhitur i dyti në grup merr €325,000. Arritja në fazën me eliminim direkt sjell bonuse shtesë: €300,000 për raundin paraprak me eliminim direkt, €600,000 për raundin e 1/16, €1,000,000 për çerekfinalet dhe €2,000,000 për gjysmëfinalet. Finalisti humbës merr €3,000,000 ndërsa kampioni merr €5,000,000.

 Eliminimi nga rrethi i parë kualifikues: €150,000
 Eliminimi nga rrethi i dytë kualifikues: €350,000
 Eliminimi nga rrethi i tretë kualifikues: €550,000
 Eleminimi nga roundi play-off: €750,000
 Kualifikimi për në fazën e grupeve: €2,940,000
 Fitoria në fazën e grupeve: €500,000
 Barazimi në fazën e grupeve: €166,000
 Kryesuesi i grupit: €650,000
 Vendi i dytë në grup: €325,000
 Raundin paraprak me eliminim direkt: €300,000
 Roundi i 1/16: €600,000
 Çerekfinalet : €1,000,000
 Gjysmëfinalet: €2,000,000
 Nenkampioni: €3,000,000
 Kampioni: €5,000,000

Gjithashtu, çdo skuadër kampione e ligës që nuk kualifikohet në fazën e grupeve merr 260,000 euro shtesë.

 Sponsorizimi 
 Rekorde dhe statistikat 

Kategoria:Futboll
Kategoria:UEFA